Irene Sáez
Irene Lailin Sáez Conde (Caracas, 13. prosinca 1961.) je venezuelanska političarka i bivši model. Rođena je u Caracasu, a 1981. godine je prvo postala Miss Venezuele, a onda i, sa samo 19 godina, Miss Universe, postavši tako prva Venezuelanka kojoj je uručena kruna najljepše žene svijeta. Nakon godina rada kao model, početkom 90-ih godina okreće se politici i 1992. godine postaje načelnica općine Chacao, najbogatije administrativne jedinice Caracasa. Kao načelnica, uvelike je smanjila stopu kriminalitete te joj je u narednim godinama popularnost toliko porasla da za izbore 1995. godine uopće nije vodila kampanju. 

Godine 1998., kandidirala sa za predsjednicu Venezuele, ali je završila treća s manje od 3% glasova, na izborima na kojima je Hugo Chávez osvojio premoćnu većinu. Nedugo nakon izbora, postala je guvernerka savezne države Nueva Esparta; s pozicije se povukla 2000. godine, prema vlastitim riječima zbog trudnoće, ali usred brojnih glasina kako ju je Chávez naprosto uklonio s pozicije. 

Danas živi sa suprugom u Miamiju. 

Venezuelanske manekenke
Venezuelanski političari
Misice
Miss Venezuela
Biografije, Caracas